Ayagi akk, nebɣa ad d-nini xas akken s wudem unṣib, amezgun azzayri ilul-d deg taggara n yiseggasen n ɛecrin, iẓuran-is fkan imɣi deg tmetti seg zik imi timetti-nneɣ tefka azal i timawit, idels-nneɣ yennerna s waṭas deg utlay. Deg talɣa, amezgun yella deg tmetti, s wayen xeddment tlawin deg tmeɣriwin, iberraḥen d yimeddaḥen deg yiberdan d ssuq, irgazen d tlawin deg twizi, acu kan s wudem-agi atrar, udem s wacu yuɣal d tawsit n tsekla i yiman-is, iban-d deg yiseggasen n ɛecrin.